O‘zbekiston Superkubogida Ravshan Ermatov hakamlik qiladi

7-mart kuni Toshkentdagi “Jar” stadionida “Lokomotiv” va “Bunyodkor” jamoalari o‘rtasida 2014-yilgi O‘zbekiston Superkubogi uchrashuvi bo‘lib o‘tadi. Bu haqda “O‘zbekiston profesional futbol ligasi” xabar berdi.

 “Bunyodkor” rasmiy saytidan skrinshot
2013-yilgi O‘zbekiston chempioni va Kubogi sohibi (“Bunyodkor”) va vitse-chempioni (“Lokomotiv”) o‘rtasidagi o‘yinni Ravshan Ermatov boshchiligidagi hakamlar brigadasi boshqaradi.
“Bunyodkor” rasmiy saytining xabar berishicha, 6-mart kuni O‘FF binosida har ikkala jamoa bosh murabbiylari va bittadan futbolchi matbuot anjumanida qatnashadi va jurnalistlar savollariga javob beradi.
Ermatovga qanotlarda o‘zbekistonlik Abduhamidullo Rasulov va qirg‘izistonlik Bahodir Qo‘chqorov yordam beradi. Toshkentlik Aziz Asimov to‘rtinchi hakam sifatida belgilangan.